CELEX: 22018D1527
Language: sl
Date: 2018-09-28 00:00:00
Title: Sklep št. 3/2018 Odbora veleposlanikov AKP-EU z dne 28. septembra 2018 o razrešnici direktorju Tehničnega središča za sodelovanje v kmetijstvu in na podeželju (CTA) glede izvrševanja proračuna za proračunska leta 2007 do 2016 [2018/1527]

12.10.2018   
               
               
                  SL
               
               
                  Uradni list Evropske unije
               
               
                  L 256/119
               
            
         SKLEP št. 3/2018 ODBORA VELEPOSLANIKOV AKP-EU
         z dne 28. septembra 2018
         o razrešnici direktorju Tehničnega središča za sodelovanje v kmetijstvu in na podeželju (CTA) glede izvrševanja proračuna za proračunska leta 2007 do 2016 [2018/1527]
         ODBOR VELEPOSLANIKOV AKP-EU JE –
         ob upoštevanju Sporazuma o partnerstvu med članicami skupine afriških, karibskih in pacifiških držav na eni strani ter Evropsko skupnostjo in njenimi državami članicami na drugi (1), zlasti člena 3(4) Priloge III k Sporazumu,
         ob upoštevanju Sklepa št. 3/2006 Odbora veleposlanikov AKP-ES z dne 27. septembra 2006 o kadrovskih predpisih in poslovniku Tehničnega središča za sodelovanje v kmetijstvu in na podeželju (CTA) (2),
         ob upoštevanju računovodskih izkazov Tehničnega središča za sodelovanje v kmetijstvu in na podeželju za proračunska leta 2007 do 2016, sprejetih 31. decembra v vsakem od teh let,
         ob upoštevanju poročil revizorjev o računovodskih izkazih Tehničnega središča za proračunska leta 2007 do 2016,
         ob seznanitvi z odgovori direktorja Tehničnega središča na pripombe revizorjev,
         ob upoštevanju naslednjega:
         
                     (1)
                  
                  
                     Prihodke Tehničnega središča v proračunskih letih 2007 do 2016 so v glavnem sestavljali prispevki iz Evropskega razvojnega sklada v znesku 20 148 346 EUR za leto 2007, 17 812 007 EUR za leto 2008, 16 334 434,15 EUR za leto 2009, 22 132 300 EUR za leto 2010, 17 556 601 EUR za leto 2011, 19 776 871 EUR za leto 2012, 22 327 270 EUR za leto 2013, 25 656 397 EUR za leto 2014, 15 177 000 EUR za leto 2015 in 16 859 000 EUR za leto 2016.
                  
               
                     (2)
                  
                  
                     Direktor je v proračunskih letih 2007 do 2016 proračun na splošno izvrševal tako, da bi mu bilo treba dati razrešnico glede izvrševanje navedenega proračuna –
                  
               SPREJEL NASLEDNJI SKLEP:
         
            Edini člen
            Odbor veleposlanikov AKP-EU na podlagi poročil revizorjev in finančnih izkazov za ustrezna proračunska leta daje direktorju Tehničnega središča za sodelovanje v kmetijstvu in na podeželju razrešnico glede izvrševanja proračuna za proračunska leta 2007 do 2016.
         
         
            Bruselj, 28. september 2018
            
               
                  Za Odbor veleposlanikov AKP-EU
               
               
                  Predsednica
               
               Ammo Aziza BAROUD
            
         
         
            (1)  UL L 317, 15.12.2000, str. 3.
         
            (2)  UL L 350, 12.12.2006, str. 1.